
София 1000, пл. "Света Неделя" №6,  тел: (+359 2)   9401 444, факс: (+359 2) 9401 595 



Р Е Ш Е Н И Е
№  РС-8639-3-19-033
Днес, 19.06.2019 година, в град София, Комисията за противодействие на корупцията и за отнемане на незаконно придобитото имущество, в състав:
Заместник - председател: Антон Славчев
Член: Пламен Йоцов
Член: Силвия Къдрева
У С Т А Н О В И:
Производството е образувано с рег. № ЦУ 01/8639-3/26.03.2019г., на основание чл.47, ал.2 от ЗПКОНПИ въз основа на докладна записка на ръководителя на звено „Връзки с обществеността“ на Комисията за противодействие на корупцията и за отнемане на незаконно придобитото имущество /КПКОНПИ/ с приложени към нея медийни публикации.
Производството е образувано против Вежди Летиф Рашидов – министър на културата за периода от 07.11.2014г. до 27.01.2017г. и народен представител в 44-то Народно събрание. 
По същество, твърденията в медийните публикации са, че бившият министър на културата Вежди Рашидов, е закупил два апартамента от „***“, чрез фирмата му „***“ на цена 900 евро на квадратен метър, която цена е под средната пазарна цена на имотите в района.
С оглед на твърденията в медийните публикации, Комисията е изискала и събрала следните доказателства: Нотариален акт за покупко-продажба на недвижим имот №150, том II, рег. №6349, дело № 292 от 2018г.; Нотариален акт за покупко-продажба на недвижим имот № 81, том III, рег. № 8120, дело № 408 от 2018 г.; 2 броя молби от С.Л.Л. до помощник-нотариус по заместване Нотариус Б.Б., рег. №515 на Нотариалната камара към Районен съд С.; молби от Ц.М. - помощник-нотариус по заместване Нотариус Б.Б. с рег. №49108 ирег №63058 ; заверено копие на личната карта на С.Г.Б.-Р.; копие от направената справка в НБД Население на С.Г.Б.-Р.; копие от направената справка в НБД Население на С.Л.Л.; декларации по чл.6, ал.2 от ЗМИП, подадени от С.Г.Б.-Р.; декларации по чл. 66, ал. 2 от ЗМИП, подадени от С.Г.Б.-Р.; 2 броя операционни бележки за плащане към бюджета; фактура №0000020587/26.09.2018г.; протокол от 23.07.2018 г. от Общото събрание на съдружниците на „***“ ООД; протокол от 14.09.2018г. от Общото събрание на съдружниците на „***“ ООД; пълномощно с което В.М. упълномощава С.Л.; пълномощно с което Д.Ж. упълномощава С.Л.; декларация по чл.264, ал.1 от ДОПК, подадена от В.И.М.; декларация по чл.264, ал. 1 от ДОПК, подадена от Д.Ж.Ж.; декларации по чл. 6, ал. 2 от ЗМИП, подадени от С.Л.Л.; схема № 15-23493-15.01.2018 г. на самостоятелен обект в сграда; схема № 15-23692-15.01.2018 г. на самостоятелен обект в сграда; схема № 15-23553-15.01.2018г. на самостоятелен обект в сграда; схема №15-23787-15.01.2018г. на самостоятелен обект в сграда; схема № 15-284871-09.05.2018 г. на самостоятелен обект в сграда; схема № 15-314378-18.05.2018г. на самостоятелен обект в сграда; схема № 15-315702-21.05.2018г. на самостоятелен обект в сграда; схема № 15-314378-18.05.2018г. на самостоятелен обект в сграда; удостоверение за данъчна оценка по чл.264, ал.1 от ДОПК с изх. №7207010917/21.02.2018г.; удостоверение за данъчна оценка по чл.264, ал.1 от ДОПК с изх. № 7207011788/19.07.2018г.; удостоверение за данъчна оценка по чл. 264, ал 1 от ДОПК с изх. № 72070112034/24.08.2018г.; протокол от заседание на Съвета на директорите на „***АД с ЕИК *** от 06.03.2017г.; протокол от заседание на Съвета на директорите на „****“ АД с ЕИК *** от 06.11.2017г.; разрешение за строеж №24/10.02.2017г.; разрешение за строеж №46/22.03.2017г.; Констативен протокол от 11.12.2017г.; Констативен протокол от 10.04.2018г.; Нотариален акт за покупко-продажба на недвижим имот №41, том I, рег. №391, дело №36 от 2004г.; Нотариален акт за покупко-продажба на идеални части от недвижим имот № 176, том II, рег. №2779, дело №326 от 2004г.; Нотариален акт за покупко-продажба на недвижим имот №25, том I, рег. №697, дело №21 от 2016г.; Нотариален акт за покупко-продажба на недвижим имот №161, том I, рег. №2892, дело №137 от 2016г.; Нотариален акт за покупко-продажба на недвижим имот №79, том I, рег. №1814, дело №66 от 2016г.; Нотариален акт за покупко-продажба на недвижим имот №25, том I, рег. №697, дело № 21 от 2016г.; Декларация по чл. 14 от ЗМДТ с вх. №72070144585/13.11.18 г.; Декларация по чл. 14 от ЗМДТ с вх. № 7207014587/13.11.18 г.; Декларация по чл.14 от ЗМДТ с вх. № 7207014850/14.12.18 г.; Решение за избиране на Министерски съвет на Република България от 27 юли 2009г.; Решение за избиране на Министерски съвет на Република България от 07 ноември 2014г.; клетвен лист на Вежди Летиф Рашидов от 19.04.2017г.; декларации по чл. 12 от ЗПУКИ; копие на справка по лице в цялата страна за Вежди Летиф Рашидов от Агенция по вписванията; Удостоверения  за актуално състояние на „***“ ООД и „***“ АД.
	В хода на извършвана от КПКОНПИ проверка са снети обяснения от Вежди Рашидов, от които е видно, че е узнал за обявения за продажба процесен апартамент от приятели, а с П.М. се запознават на мероприятие. Твърди, че условията по сделката са договорени от името на фирмата на съпругата му, в която той е акционер. Заявява, че от 2009г. декларира прозрачно средствата си пред Сметна палата, като е преминал и през проверки на НАП и финансови организации за верността им. Фирмата на съпругата му „***“ ООД е регистрирана и основната й дейност е покупко-продажба на имоти и отдаването им под наем. Твърди, че е декларирал закупените недвижими имоти в Столична община по местонахождение на имота.
	Обяснения са снети и от П.М. и В.М., които потвърждават казаното от Рашидов по отношение на направената сделка.
След като обсъди събраните в хода на административното производство доказателства, комисията установи следното от фактическа страна:
	С Решение на 41-то Народно събрание от 27 юли 2009г. за избор на Министерски съвет, Вежди Рашидов е избран за Министър на културата. Подал е изискуемите от ЗПУКИ (отм.) декларации по чл.12, т. 1 и т. 2 от с.з. на 03.08.2009г. с вх. № ККИ-953-32-244.
С Решение на 43-то Народно събрание от 07 ноември 2014 г. за избор на Министерски съвет, Вежди Рашидов отново е избран за министър на културата, какъвто е бил до 27.01.2017г. Подал е изискуемите от ЗПУКИ (отм.) декларации по чл.12, т.1 и т. 2 от с.з. на 12.11.2014г.
На 19.04.2017г. Вежди Рашидов е положил клетва като народен представител в 44-то Народно събрание, видно от приложения по преписката клетвен лист и е подал изискуемите от ЗПУКИ (отм.) декларации по чл.12, т.1 и т. 2 от с.з. на 19.04.2017г. с вх. № АД-754-00-74/21.04.2017г.
 От справка в Търговския регистър е видно, че „***“ АД с ЕИК *** е със седалище и адрес на управление в гр. С., ***, с представители Д.Ж.Ж. и В.И.М., както и Съвет на директорите, в това число: С.Л.Л., М. Я. Д., Д.Ж.Ж., П.М.М.и В.И.М..
От справка в Търговския регистър е видно, че „***“ ООД с ЕИК *** е със седалище и адрес на управление в гр. С., ***, със съдружници Вежди Летиф Рашидов и С.Г.Б.-Р. и управител С.Г.Б.-Р..
С нотариален акт за покупко-продажба на недвижими имоти №150, том № II, рег. № 6349, дело № 292 от 2018г. на 26.07.2018г. В.И.М. – представляваща и управляваща „***“ АД с ЕИК: ***, действаща чрез пълномощника си С.Л.Л.продават на „***“ ООД с ЕИК ***, представлявано от С.Г.Б.-Р., правото на собственост върху следните недвижими имоти, изградени на груб строеж, находящи се в новострояща „Жилищна сграда с апартаменти, ателиета, магазини и подземни гаражи“, изграждаща се в поземлен имот с идентификатор *** по кадастралната карта и кадастралните регистри, одобрени със заповед № РД-18-95/18.12.2015г. на изпълнителния директор на АГКК, гр. С., ***, а именно: 
АПАРТАМЕНТ № ** находящ се на пети етаж, кота +13,14 м., със застроена площ на апартамента от 112,20 кв.м., който апартамент се състои от антре, коридор, дневна, кухненски блок с трапезария, две спални, баня с тоалетна, тоалетна, дрешник и балкон, при граници:  от североизток – вътрешен двор, от югоизток – вътрешен двор, от югозарад – Ателие №24; апартаментно предверие и стълбищна клетка, заедно с 1,86 % идеални части от общите части на сградата и съответните идеални части от правото на строеж върху урегулирания поземлен имот.
ГАРАЖ № **, находящ се на втори сутеренен етаж на жилищната сграда, кота – 6,00 м. със застроена площ от 21,90 кв.м., заедно с 0,29 % идеални части от общите части на сградата, 2,02 % идеални части маневрено пространство и съответните идеални части от правото на строеж върху урегулирания поземлен имот.
ГАРАЖ № **, находящ се на втори сутеренен етаж на жилищната сграда, кота – 6,00 м. със застроена площ от 21,40 кв.м., заедно с 0,28 % идеални части от общите части на сградата, 1,98 % идеални части маневрено пространство и съответните идеални части от правото на строеж върху урегулирания поземлен имот, които имоти са за обща продажна цена в размер на 90 000 евро с включен ДДС.
С нотариален акт за покупко-продажба на недвижими имоти № 81, том № III, рег. № 8120, дело № 408 от 2018г. на 26.09.2018г. Д.Ж.Ж. – представляващ и управляващ „***“ АД с ЕИК: ****, действащ чрез пълномощника си С.Л.Л.продават на „****“ ООД с ЕИК ***, представлявано от С.Г.Б.-Р., правото на собственост върху следните недвижими имоти, изградени на груб строеж, находящи се в новострояща Жилищна сграда, изграждаща се в поземлен имот с идентификатор *** по кадастралната карта и кадастралните регистри, одобрени със заповед № РД-18-95/18.12.2015г. на изпълнителния директор на АГКК, гр. С., ***, а именно: 
АПАРТАМЕНТ № **, находящ се на осми етаж, кота +21,49 м., със застроена площ на апартамента от 75,41 кв.м., който апартамент се състои от антре, дневна с трапезария и кухненски блок, спалня, баня с тоалетна, дрешник, мокро помещение и балкон, при граници:  от север – стълбищна клетка, асансьорна шахта и вътрешен двор, от изток – Апартамент № 38, стълбищна клетка, асансьорна шахта и апартаментно предверие, от запад – Апартамент № 70 и вътрешен двор, от юг – апартамент № 38, асансьорна шахта и апартаментно предверие, заедно с 0,73 % идеални части от общите части на сградата и 0,631 %  идеални части от правото на собственост върху урегулирания поземлен имот.
ГАРАЖ № **, находящ се на първи сутеренен етаж на жилищната сграда, кота – 3,50 м. със застроена площ от 18,25 кв.м., заедно с 0,13 % идеални части от общите части на сградата, 0,95 % идеални части маневрено пространство и 0,147 % идеални части от правото на собственост върху урегулирания поземлен имот, които имоти са за обща продажна цена в размер на 72 000 евро с включен ДДС.
	С декларации по чл. 66, ал. 2 от ЗМИП, С.Г.Б.-Р. е декларирала, че паричните средства за закупуване на гореописаните имоти са от дружествен капитал и търговска дейност.
	 От справка ГРАО се установи, че С.Г.Б.-Р. и Вежди Летиф Рашидов са съпрузи.
Въз основа на така изяснената фактическа обстановка, комисията установи следното от правна страна:
		За да е осъществен конфликт на интереси по смисъла на чл.52 от ЗПКОНПИ, следва да са налице три кумулативно изискуеми предпоставки: лице, заемащо висша публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
		Легалните дефиниции на понятията частен интерес и облага се съдържат в чл.53 и чл.54 от Закона за противодействие на корупцията и за отнемане на незаконно придобитото имущество (ЗПКОНПИ). Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързаното с него лице, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по – ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
В качеството си на министър на културата на Република България, в периода от 07.11.2014г. до 27.01.2017г. Вежди Летиф Рашидов е лице, заемало публична длъжност по смисъла на чл.3, т.4 от ЗПУКИ (отм.). 
Като народен представител в 44-то Народно събрание, Вежди Летиф Рашидов е лице, заемало публична длъжност по смисъла на чл.3, т.3 от ЗПУКИ (отм.), респ. лице, заемащо висша публична длъжност по смисъла на чл.6, ал.1, т.2 от ЗПКОНПИ. 
Наличието на граждански брак между Вежди Летиф Рашидов и С.Г.Б.-Р., обуславя свързаност по смисъла на §1, т. 15, буква „а“ от ДР на ЗПКОНПИ.
Вежди Рашидов в качеството си на съдружник в „***“ ООД е свързано с дружеството лице на основание § 1, т. 15, буква „б“ от ДР на ЗПКОНПИ.
В хода на производството Комисията установи, че Вежди Летиф Рашидов не е упражнил правомощия по служба в качеството си на министър на културата, тъй като процесните недвижими имоти са закупени през 2018г. Рашидов не е упражнил правомощия по служба и в качеството си на народен представител в 44 – то Народно събрание, във връзка със закупуването на апартамент № **, находящ се в гр. С., ***, със застроена площ от 112,20 кв.м., гаражи № ** и № **, находящи се в сутеренната част на сградата и апартамент № **, находящ се в гр. С., ***, със застроена площ от 75,41 кв.м с гараж № **, находящ се в сутерена на сградата от „***“ ООД, представлявано от своя законен представител и управител С.Г.Б.-Р.
Твърденията в сигнала касаят правни действия – сключване на договори за покупко-продажба на недвижими имоти, извършени от дружество – самостоятелно юридическо лице, участник в търговския оборот, а не от Рашидов, в качеството му на лице, заемащо висша публична длъжност. В сигнала, както и от събраните по преписката доказателства, не се съдържат данни за упражнени правомощия от Вежди Рашидов в качеството му на народен представител.
Във връзка с изнесените в медиите твърдения относно Законопроекта за изменение и допълнение на Закона за устройство на територията, № 602-01-69, внесен от Министерския съвет на 04.11.2016г. и приемането му от Народното събрание на 25.01.2017г., видно от събраните по преписката доказателства, Вежди Рашидов е бил министър на културата, поради което не би могъл на упражни правомощия по служба във връзка със законопроекта.
Предвид изложеното, се налага извода, че е налице само един от елементите на състава на конфликт на интереси по чл.52 от ЗПКОНПИ, а именно: лице, заемащо висша публична длъжност (Вежди Летиф Рашидов). Липсват обаче упражнени от лицето правомощия по служба в частен интерес - негов или на свързано с него лице. Липсата на който и да е елемент от понятието „конфликт на интереси“ обуславя извод за невъзможност за нарушаване на забраните по Глава Осма, Раздел II от ЗПКОНПИ, които представляват негова проявна форма и за липсата на конфликт на интереси по смисъла на чл.52 от ЗПКОНПИ.
Предвид изложеното, Комисията за противодействие на корупцията и за отнемане на незаконно придобитото имущество, на основание чл.74, ал. 1 и 2 от ЗПКОНПИ
РЕШИ:
НЕ УСТАНОВЯВА конфликт на интереси по отношение на Вежди Летиф Рашидов с ЕГН ***, лице, заемало публична длъжност по смисъла на чл.3, т.3 и т.4 от ЗПУКИ (отн.), респ. лице, заемащо висша публична длъжност по смисъла на чл.6, ал.1, т.2 от ЗПКОНПИ, във връзка със закупуването през 2018г. на апартамент № **, находящ се в гр. С., ***, със застроена площ от 112,20 кв.м., гаражи № ** и № **, находящи се в сутеренната част на сградата и апартамент № **, находящ се в гр. С., ***, , със застроена площ от 75,41 кв.м  с  гараж № **, находящ се в сутерена на сградата, поради липса на упражнени правомощия по служба.
Препис от решението да се изпрати на Софийска градска прокуратурата, с оглед преценка за реализиране на правомощията по чл.76, ал.2 от ЗПКОНПИ.
С РЕШЕНИЕТО ДА БЪДЕ ЗАПОЗНАТА дирекция „Противодействие на корупцията“.
Препис от решението да се изпрати за сведение на Върховна касационна прокуратурата по пр. пр. № 3379/2019г. по описа на ВКП.
КОМИСИЯ:
Заместник - председател:………………/Антон Славчев/
Член:…………………...……………....…/Пламен Йоцов/
Член:…………………………………..../Силвия Къдрева/

